અમદાવાદ : જેએનયુ સ્ટુડન્ટ્સ સંગઠનનાં લીડર કનૈયા કુમારને ગુજરાતમાં લાવવા માટેની ગતિવિધિઓ તેજ થઇ છે. જેનાં કારણે હાલ યુનિવર્સિટીનું રાજકારણ ગરમાયું છે. ગુજરાત યુનિવર્સિટીમાં NGO દ્વારા એક કાર્યક્રમમાં હાજર રહેવા માટે કનૈયાને આમંત્રણ આપવામાં આવ્યું છે. સૂત્રો પાસેથી મળતી માહિતી અનુસાર એનજીઓનાં બહાને NSUI યુનિવર્સિટીની ચૂંટણીમાં તરી જવા માંગે છે. ત્યારે જો કનૈયા આ આમંત્રણ સ્વિકારે અને ગુજરાતમાં આવે તો ગુજરાત સરકાર અને ABVP બંન્નેને ભીંસ પડે તેવી શક્યતા છે.